[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000005", "text": "Puhta vee teemapargis saab vaatlustarus ja\u0308lgida mesilaspere elutegevust"}, {"text_idx": "#000006", "text": "Puhta Vee Teemapargi o\u0303ppe- ja keskusehoone."}, {"text_idx": "#000007", "text": "Puhta vee teemapargis paigaldati mesilastarud, millest u\u0308ks on vaatlustaru. Vaatlustaru on ehitatud spetsiaalselt klaasist seintega, mis on kaetud luukidega. La\u0308bi klaasi saab ja\u0308lgida mesilaspere elutegevust.\nPuhta vee teemapargi 26 loodushariduslikku o\u0303ppeprogrammi on sobilikud koolieelikutest ta\u0308iskasvanuteni. Ku\u0308laska\u0308ik putukate maailma ja meemeistri juurde on u\u0308ks programm, mille to\u0303mbenumbriks ongi vaatlustaru."}, {"text_idx": "#000010", "text": "Puhta vee teemapark on puhta vee temaatikale keskenduv teaduspark, kust saab vastuse ku\u0308simustele: kuidas tekib puhas po\u0303hjavesi \u2013 joogivesi; kuidas so\u0303ltub elu puhtast veest ja millest so\u0303ltub vee kvaliteet ning saab osa looduso\u0303pperetkedest. Teemapargi keskus paikneb Metsamo\u0303isa talus Ja\u0308rsi ku\u0308las Tamsalu vallas, ulatudes oma 10 km raadiuses paiknevate tegevuskohtadega Ja\u0308rva-Jaani, Tamsalu ja Va\u0308ike-Maarja valda ning kahte maakonda: Ja\u0308rva ning La\u0308a\u0308ne-Viru maakonda."}, {"text_idx": "#000011", "text": "Tartu Keskkonnahariduse Keskus kutsub lapsevanemaid koos 3-8-aastaste lastega laupa\u0308eval, 25. jaanuaril kell 11.00 Tartu loodusmajja (Lille 10, Tartu)."}, {"text_idx": "#000012", "text": "Alustatakse vahvate ma\u0308ngudega perele. Lapsevanemad saavad arstide Eda Tamme ja Marje Oona eestvedamisel arutleda vaktsineerimise teemal. Lapsed teevad koos juhendajatega po\u0303nevaid katseid ja o\u0303pivad, kuidas olla terve laps."}, {"text_idx": "#000013", "text": "Su\u0308ndmuse orienteeruv kestus on 1,5 tundi. Osalejatele on kaetud suupistelaud."}, {"text_idx": "#000014", "text": "Eelregistreerimine e-posti aadressil info@teec.ee vo\u0303i tel 736 6120. Osalustasu 4 eurot lapse kohta. Kohtade arv on piiratud."}, {"text_idx": "#000016", "text": "Tartu Keskkonnahariduse Keskus kutsub vanemaid koos 2-7-aastaste lastega laupa\u0308eval, 24. augustil kell 11 Eesti Maau\u0308likooli mahekeskusesse. Prof Anne Luik tutvustab maau\u0308likooli mahekeskust ja o\u0303unapuude va\u0308likatseid. Maitseme mahlaseid maheo\u0303unu ja arutleme mahetoidu ja keskkonnasa\u0308a\u0308stlike valikute teemal. Lapsed teevad koos sa\u0308rasilmsete juhendajatega lo\u0303busat\no\u0303unateatrit. U\u0308rituse orienteeriv kestus on 1-1,5 tundi.\nInfo ja registreerimine e-posti aadressil mirjam.burget@teec.ee vo\u0303i tel (+372) 5343 2408. Osalustasu 4 eurot pere kohta. Kohtade arv on piiratud.\nEesti Maau\u0308likooli mahekeskus asub Tartu linna piiril U\u0308lenurme vallas O\u0303ssu ku\u0308las. Ta\u0308psem info siin: "}, {"text_idx": "#000017", "text": "Tallinna koolinoored meisterdasid lasteaedadele lindude pesakaste"}, {"text_idx": "#000018", "text": "Eesti To\u0308o\u0308o\u0303petajate Selts koosto\u0308o\u0308s Lehola Keskkonnahariduskeskusega viivad la\u0308bi projekti \u201cPesakast 2013\u201d, mille raames valmistasid nelja Tallinna u\u0308ldhariduskooli o\u0303pilased pealinna lasteaedadele erinevate suurustega lindude pesakaste."}, {"text_idx": "#000020", "text": "Lehola Keskkonnahariduskeskuse juhi Mairi Enoki so\u0303nul on projekt vajalik ja o\u0303petlik ning lasteaiad on pesakastidest va\u0308ga huvitatud. \u201cLasteaedade u\u0308mber on ko\u0303rghaljastusega suured o\u0303uealad, kus lindudel on hea pesitseda. Pesakastide olemasolul saavad lapsed erinevaid linnuliike vaadelda ja tundma o\u0303ppida. Linnas on lindudel keeruline leida pesa ehitamiseks vajalikku materjali, seeto\u0303ttu suurendab pesakastide paigaldamine lindude pesitsusvo\u0303imalusi lasteaedade la\u0308heduses,\u201d u\u0308tles Enok."}, {"text_idx": "#000021", "text": "Eesti To\u0308o\u0308o\u0303petajate Seltsi juht ning Tallinna Ristiku Po\u0303hikooli o\u0303petaja Ju\u0308rgo Nooni selgitas, et projektis osalenud koolid said kingituseks binoklid, et looduso\u0303petuse- vo\u0303i bioloogiatundide raames oleks vo\u0303imalik ka linnuvaatlusega tegeleda. Nooni so\u0303nul on projekti kaasatud ka Tallinna U\u0308likooli to\u0308o\u0308o\u0303petuse osakonna tudengid, kes selle raames olid no\u0303us pesakastedisainima. \u201cU\u0308lio\u0303pilaste valmistatud pesakastide funktsionaalsusele annab hinnangu Georg Aher MTU\u0308-st Koolitus- ja No\u0303ustamiskeskus HARED. Aher ka\u0308is ka projektis osalevates koolides linnuvaatlusest ra\u0308a\u0308kimas,\u201d selgitas Ju\u0308rgo Nooni."}, {"text_idx": "#000023", "text": "Tartu Keskkonnahariduse Keskus kutsub tasuta koolitusele"}, {"text_idx": "#000024", "text": "Tartu Keskkonnahariduse Keskus kutsub tasuta koolitusele \u201cProjekti planeerimine ja kirjutamine\u201d."}, {"text_idx": "#000026", "text": "Koolituse sihtgrupiks on FIEd, alustavad FIEd, va\u0308ikeettevo\u0303tjad, seltside ja u\u0308henduste liikmed, kes on madalama haridustasemega vo\u0303i aegunud kvalifikatsiooniga. (Madala haridustasemega isikuteks loetakse maksimaalselt u\u0308ldkeskhariduse omandanuid, aegunud kvalifikatsiooniga isikuteks enne 1992. aastat keskerihariduse, kutsehariduse vo\u0303i ko\u0303rghariduse omandanuid isikuid, kes ei to\u0308o\u0308ta oma erialal.)"}, {"text_idx": "#000028", "text": "Koolitusele registreeritakse eelisja\u0308rjekorras sihtgrupile vastavad isikud, vabade kohtade olemasolul registreeritakse ka teisi avalduste laekumise ja\u0308rjekorras."}, {"text_idx": "#000030", "text": "Tartus peavad ta\u0308na keskkonnahariduse jagajad no\u0303u"}, {"text_idx": "#000031", "text": "Ta\u0308na toimub Tartu U\u0308likooli raamatukogus (Struve 1) konverentsi \u201eKeskkonnaharidus kujundab mo\u0303tteviisi\u201c, mis on suunatud Tartu- ja Jo\u0303gevamaa keskkonnahariduse jagajatele, tegevo\u0303petajatele ja koolijuhtidele."}, {"text_idx": "#000032", "text": "Konverentsi eesma\u0308rk on teavitada keskkonnaharidusest huvitunud sihtru\u0308hma aktuaalsetest teemadest ning arendada keskkonnahariduslikke vo\u0303rgustikke, soodustada ja tihendada koosto\u0308o\u0308d formaal- ja mitteformaalhariduses keskkonnaharidusega tegelejate vahel. \u201eKeskkonnaharidus pu\u0308u\u0308ab kujundada sellist mo\u0303tteviisi, mis aitab hoida u\u0308mbritsevat elukeskkonda elamisva\u0308a\u0308rsena. Olulised ma\u0308rkso\u0303nad selles to\u0308o\u0308s on keskkonnasa\u0308a\u0308stlikkus- ja teadlikkus, mida tuleb kasvatada maast-madalast,\u201c u\u0308tles keskkonnahariduse osakonna juhataja Maris Kivistik."}, {"text_idx": "#000033", "text": "Konverentsi ettekannetes ja to\u0308o\u0308tubades ka\u0308sitletakse keskkonnaharidust ja uut o\u0303ppekava, aktuaalseid keskkonnateemasid, uurimusliku o\u0303ppe metoodikaid ja ha\u0308id kogemusi keskkonnahariduses. Ta\u0308psem pa\u0308evakava asub Keskkonnaameti kodulehel (ba\u0308nner Keskkonnahariduse konverentsid)."}, {"text_idx": "#000034", "text": "\u201eKeskkonnaharidus kujundab mo\u0303tteviisi\u201c on konverentside sari, toimumiskohad on veel ka 26. oktoobril Kuressaares (osalejatele Hiiu-, La\u0308a\u0308ne- ja Saaremaalt), 3. novembril Tallinnas (osalejatele Harju-, Ja\u0308rva- ja Raplamaalt) ja 22. novembril Jo\u0303hvis (haridusmessi raames osalejatele La\u0308a\u0308ne- ja Ida-Virumaalt.)."}, {"text_idx": "#000035", "text": "Neljapa\u0308eval, 6. oktoobril toimub Va\u0308imelas Vo\u0303rumaa kutseharidusekeskuses konverents \u201cKeskkonnaharidus kujundab mo\u0303tteviisi\u201d. Konverentsi sihtru\u0308hm on Po\u0303lva, Valga ja Vo\u0303ru maakonna u\u0308ldhariduskoolide ja lasteaedade juhid, ko\u0303ikide ainete o\u0303petajad, keskkonnahariduskeskuste spetsialistid, retkejuhid ja teised huvilised. Konverentside eesma\u0308rk on teavitada keskkonnaharidusest huvitunud sihtru\u0308hma aktuaalsetest teemadest ning arendada keskkonnahariduslikke vo\u0303rgustikke, soodustada ja tihendada koosto\u0308o\u0308d formaal- ja mitteformaalhariduses keskkonnaharidusega tegelejate vahel. Konverentsi modereerib Kadri Valner. Osalemine on tasuta, toetab SA KIK. Ta\u0308psem pa\u0308evakava on Keskkonnaameti kodulehel ."}]